НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

УПРAВA ЈП ЕПС

**ПРВАИЗМЕНА**

**КОНКУРСНЕ ДОКУМЕНТАЦИЈЕ**

у oтвореном поступку

ради закључења оквирног споразума

са једним понуђачем на период до две године

за јавну набавку добара

Канцеларијски намештај

**2305/2018 (ЈНО/1000/0006/2018)**

(заведено у ЈП ЕПС број 12.01.58925/16-18 од 21.12.2018. године)

*Београд, Децембар, 2018. године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

**ПРВА ИЗМЕНА**

**КОНКУРСНЕ ДОКУМЕНТАЦИЈЕ**

у oтвореном поступку

ради закључења оквирног споразума

са једним понуђачем на период до две године

за јавну набавку добара

Канцеларијски намештај

**2305/2018 (ЈНО/1000/0006/2018)**

1.

У конкурсној документацији на страни 11/119, у оквиру техничке спецификације, врши се измена описа за Позицију 5-Чивилук, тако да измењен текст описа сада гласи:

**Чивилук,**  
Комплетно израђен од метала и из једног дела. Висина чивилука h=180-200 cm. Имају део за одлагање кишобрана и минимум 6 кука за одлагање гардеробе. Чивилук је завршно обрађен пластификацијом у црну или сиву боју.

2.

У конкурсној документацији на страни 12/119, у оквиру техничке спецификације, врши се измена за Позицију 7- Радна столица са руконаслонима, на тај начин што се бриша слике плаве столице.

3.

У конкурсној документацији на страни 13/119, у оквиру техничке спецификације, врши се измена описа за Позицију 9-Метални орман, тако да измењен текст описа сада гласи:

**Метални ормар 190x50x45 cm**

Комплетно израђен од челичног лима минималне дебљине 1mm, пластифициран у сиву боју. Ормар садржи 4 полице за одлагање ситних ствари. Ослања се на метално постоље-соклу са подесивим стопама за фино подешавање висине. Ормар има бравицу за закључавање.

Напомена: Дозвољено одступање у погледу димензија ормана износи +/- 5.

4.

У конкурсној документацији на страни 15/119, у оквиру техничке спецификације, врши се измена описа за Позицију 15-Угаони сегмент 80x60 cm, тако да измењен текст описа сада гласи:

**Угаони сегмент 80x60 cm**,

Израђује се од универа д=28-30 mm у боји по жељи купца. Угаони сегмент може бити леви или десни, у односу на страну стола са које се поставља. Угаони сегмент обухвата и потконструкцију, односно округлу металну пластифицирану ногу минималног пречника 80мм.

5.

У конкурсној документацији на страни 15/119, у оквиру техничке спецификације, врши се измена описа за Позицију 16-Полукружни сегмент 80x40 cm, тако да измењен текст описа сада гласи:

**Полукружни сегмент** **80x40 cm,**

Израђује се од универа д=28-30 mm у боји по жељи купца. Овај сегмент се ослања заобљеном страном на металну ногу минималног пречника 80 мм.

6.

У конкурсној документацији на страни 16/119, у оквиру техничке спецификације, врши се измена описа за Позицију 18-Oрмар димензија 90x45x200 cm, тако да измењен текст описа сада гласи:

**Ормар димензија 90x45x200 cm**,

Горња плоча ормара израђује се од исте врсте плоча као и плоче столова (д=28-30 mm) Дезен врата и плафона је тамни орах. Корпуси ормара израђују се од универа д=18 mm црне боје и кантују се АБС траком. Леђа су израђена од лесонита или ХДФ-а минималне дебљине 3 mm.Ормар има једну полицу и шипку за качење гардеробе.

7.

У конкурсној документацији на страни 16/119, у оквиру техничке спецификације, врши се измена описа за Позицију 19-Oрмар димензија 90x45x200 cm, тако да измењен текст описа сада гласи:

**Oрмар димензија** **90x45x200 cm**

Горња плоча ормара израђује се од исте врсте плоча као и плоче столова (д=28-30 mm) Дезен врата и плафона је тамни орах. Корпуси и леђа ормара израђују се од универа д=18 mm црне боје и кантују се АБС траком. Леђа су израђена од лесонита или ХДФ-а минималне дебљине 3 mm. Ормар има пет полица.

8.

У конкурсној документацији на страни 17/119, у оквиру техничке спецификације, врши се измена описа за Позицију 23-Двосед за седење дужине 130 cm, на тај начин што се предвиђа да се тапацирање врши само у еко кожи, тако да измењен текст описа сада гласи:

**Двосед за седење дужине 130 cm,**

Испоручује се са бочним страницама-наслонима за руке. Конструкција двоседа израђена је од универа и ојачана чамовим гредицама. Висина рама и седалног дела је 20 cm, дебљина сунђера који се поставља на седални део је 7 cm. Ширина седишта не сме бити мања 50 cm. Фотеља се испоручује на одговарајућој ојачаној металној конструкцији која је израђена од кутијастих профила алу пластификације. Сви елементи се комплетно тапацирају еко кожом.

9.

У конкурсној документацији на страни 18/119, у оквиру техничке спецификације, врши се измена описа за Позицију 24-Тросед за седење дужине 180 cm, на тај начин што се предвиђа да се тапацирање врши само у еко кожи, тако да измењен текст описа сада гласи:

**Тросед за седење дужине 180 cm,**

Испоручује се са бочним страницама-наслонима за руке. Конструкција троседа израђена је од универа и ојачана чамовим гредицама. Висина рама и седалног дела је 20 cm, дебљина сунђера који се поставља на седални део је 7 cm. Ширина седишта не сме бити мања 50 cm. Фотеља се испоручује на одговарајућој ојачаној металној конструкцији која је израђена од кутијастих профила алу пластификација. Сви елементи се комплетно тапацирају еко кожом.

10.

У конкурсној документацији на страни 18/119, у оквиру техничке спецификације, врши се измена описа за Позицију 25- Четворосед за седење дужине 230 cm, на тај начин што се предвиђа да се тапацирање врши само у еко кожи, тако да измењен текст описа сада гласи:

**Четворосед за седење дужине 230 cm,**

Испоручује се са бочним страницама-наслонима за руке. Конструкција четвороседа израђена је од универа и ојачана чамовим гредицама. Висина рама и седалног дела је 20 cm, дебљина сунђера који се поставља на седални део је 7 cm. Ширина седишта не сме бити мања 50 cm. Фотеља се испоручује на одговарајућој ојачаној металној конструкцији која је израђена од кутијастих профила алу пластификација. Сви елементи се комплетно тапацирају еко кожом.

11.

У конкурсној документацији на страни 19/119, у оквиру техничке спецификације, врши се измена описа за Позицију 27-Кревет, тако да измењен текст описа сада гласи:

**Кревет од масива са душеком и покретном фиоком,**

Конструкција је од буковог масива, стандардна. Испод седишта се налази кутија - фиока (једна или две) од универа на точкићима за одлагање постељине, које треба обухватити ценом. Душек је квалитетан са жичаним језгром и навлаком од штофа која се скида (рајсфершлус).Габаритну димензију кревета одређује душек. Димензија душека треба да буде 200x90цм, мин.висине 22цм.

12.

У конкурсној документацији на страни 22/119, у оквиру техничке спецификације, врши се измена описа за Позицију 33-Конференцијска столица, на тај начин што се предвиђа да се тапацирање врши само у штофу, тако да измењен текст описа сада гласи:

**Конференцијска столица**

Метална конструкција од челичне елипсасте цеви 30x15cm, са четири ноге, завршно пластифцирана у црну, сиву, плаву или црвену боју. Седиште и наслон су тапацирани штофом сиве или црне боје, заштићени украсном пластиком са задње стране. Минимална дебљина сунђера је 4 cm.

13.

У конкурсној документацији на страни 22/119, у оквиру техничке спецификације, врши се измена описа за Позицију 34-Клуб фотеља шкољка, на тај начин што се предвиђа да се тапацирање врши само у штофу као и димензије фотеље, тако да измењен текст описа сада гласи:

**Клуб фотеља ''шкољка''**

Заобљеног - полукружног облика потковице. Седиште и наслон тапацирани штофом Фотеље су статичне. Габаритна димензија фотеље је 75x70x80цм. Дозвољено одступање +,- 5%.

14.

У конкурсној документацији на страни 22/119, у оквиру техничке спецификације, врши се измена описа за Позицију 36- Радна столица са руконаслонима**,**  на тај начин што се предвиђа да се тапацирање врши само у штофу, тако да измењен текст описа сада гласи:

**Радна столица са руконаслонима,**

Димензија 62x70x90/109 cm, ширина седалног дела 53 cm. Постоље је хромирана петокрака звезда, руконаслони су ПВЦ. Седиште и наслон су облозени сунђером минималне густине 35 kg/m3 и дебљине минимум 6 cm, тапацирани у штофу. Столица поседује гасни амортизер обложен ПВЦ-ом, механизам ЦПТ. Столица је предвиђена за рад особа тежине до 120 kg.

15.

У конкурсној документацији на страни 22/119, у оквиру техничке спецификације, врши се измена описа за Позицију 45-Фотеља за седење дужине 80 cm, на тај начин што се предвиђа да се тапацирање врши само у еко кожи, тако да измењен текст описа сада гласи:

**Фотеља за седење дужине 80 cm,**

Испоручује се са бочним страницама-наслонима за руке. Конструкција фотеље израђена је од универа и ојачана чамовим гредицама. Висина рама и седалног дела је 20 cm, дебљина сунђера који се поставља на седални део је 7 cm. Ширина седишта не сме бити мања 50 cm. Фотеља се испоручује на одговарајућој ојачаној металној конструкцији која је израђена од кутијастих профила хром пластификација. Сви елементи се комплетно тапацирају еко кожом.

16.

У конкурсној документацији на страни 22/119, у оквиру техничке спецификације, врши се измена описа за Позицију 57-Канцеларијска радна столица, на тај начин што се предвиђа да се тапацирање врши само у еко кожи, тако да измењен текст описа сада гласи:

**Канцеларијска радна столица,**

Радба столица са високим наслоном. Леђни наслон обавезно правоугаоног облика (целом својом висином) са лучно извијеним делом у доњем, лумбалном делу. Механизам столице омогућава промену висине столице, промену висине и угла наслона као и промену дубине седишта у односу на наслон. Постоље столице је хромирана петокрака база са гуменим точкићима. Седиште и наслон тапацирани квалитетном еко кожом. Руконаслони подесиви по висини, израђени од метала или квалитетне пластике, односно комбинације ова два метала. Ширина/дубина седишта: 52цм/55цм.

17.

У конкурсној документацији на страни 47/119, у оквиру техничке спецификације, врши се измена описа за Позицију 95- Четворосед, на тај начин што се предвиђа да се тапацирање врши само у штофу, тако да измењен текст описа сада гласи:

**Четворосед**металне конструкције пластифициране у црно, седиште и наслон тапацирани у штофу. Задња страна седиста и наслона има декоративну пластику.

18.

У конкурсној документацији, у оквиру техничке спецификације, врши се допуна описа за позије 31., 67., 68., 69., 79., 100., 109., 122., 123, на тај начин што се додаје реченица која гласи:

„Клизачи су обични, метални.“

19.

У конкурсној документацији, у оквиру техничке спецификације, врши се допуна описа за позије 14., 31., 67., 68., 69., 79., 100.и 109.,122 и 123 на тај начин што се додаје реченица која гласи:

„Бравица се налази са предње стране“

20.

У конкурсној документацији, у оквиру техничке спецификације, након приложених скица, додаје се напомена која гласи:

Напомена: Уз понуду понуђач је у обавези да достави:

* за позицију 7 минимум 5 узорака штофа и минимум два узорка мрежице,
* за позиције 33, 34, 36 и 95 минимум 5 узорака штофа
* за позицију 8, узорак природне коже.
* За позиције 23,24,25,45 и 57 минимум два узорка еко коже.

Изабрани понуђач је у обавези да приликом тапацирунга користи материјал које одреди Купац, а који су достављени као узорци уз понуду.

21.

У конкурсној документацији на страни 71/119, у оквиру тачке Обавезна садржина понуде, додаје се алинија која гласи:

-узорке за понуђена добра на начин како је дефинисано техничком спецификацијом

22.

У конкурсној документацији, на страни 64/119, додатни услови:

|  |  |
| --- | --- |
| **Ред.бр.** | **4.2 ДОДАТНИ УСЛОВИ**  **ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗЈН** |
| 6. | **ФИНАНСИЈСКИ КАПАЦИТЕТ:**  **Услов:**   * Укупно остварен приход за 2015, 2016 и 2017 годину - минимално 200.000.000,00 динара за сваку годину без ПДВ-а * Рачун понуђача не сме бити ниједан дан у блокади у претходном периоду од 12 месеци од датума објављивања Позива за подношење понуда на Порталу јавних набавки.   **Доказ:**  **Доказ за правно лице:**  - Биланс успеха и Биланс стања 2015, 2016 и 2017. годину на прописаном обрасцу (АОП 1001) или Потврду о регистрацији редовног годишњег финансијског извештаја за 2015, 2016 и 2017 годину од Агенције за привредне регистре (АОП 1001)  - Потврда Народне банке да рачун понуђача није био ниједан дан у блокади у претходном периоду од 12 месеци од датума објављивања Позива за подношење понуда.  - Извештај о бонитету за јавне набавке (БОН ЈН), који мора да садржи статусне податке понуђача, сажети биланс стања и биланс успеха за 2015, 2016 и 2017. годину.  **Доказ за предузетнике који у складу са Законом рачуноводству воде пословне књиге по систему простог књиговодства: Биланс успеха за 2015, 2016 и 2017 годину**  - Порески биланс (ПБ 2 образац) и пореску пријаву (ППДГ-1) за утврђивање пореза на доходак грађана на приход од самосталних делатности, издат од стране надлежног пореског органа на чијој територији је регистовао обављање делатности за 2015, 2016 и 2017. годину и  - Потврда Народне банке да рачун понуђача није био ниједан дан у блокади у претходном периоду од 12 месеци од датума објављивања Позива за подношење понуда.  Доказ за остале предузетнике: - Потврда о промету код пословне банке за 2015, 2016 и 2017. годину.  **Доказ за физичко лице:**  - Потврда о промету код пословне банке за 2015, 2016 и 2017. годину |
| 7. | **ПОСЛОВНИ КАПАЦИТЕТ:**  **Услов:**  Понуђач располаже неопходним пословним капацитетом, уколико је у периоду од 2016. и 2017. године, укључујући и 2018. годину до дана истека рока за подношење понуда, испоручио добра која су предмет јавне набавке (канцеларијски намештај) у укупној вредности од 120.000.000,00 динара без ПДВ.  **Доказ:**  -Референтна листа;  -Oверенe потврдe о испорученим предметним добрима;  -фотокопијe свих уговора наведених у потврдама о испорученим добрима;  **Услов:**  Понуђач мора да поседује важећи сертификат о испуњености захтева стандарда и то: SRPS ISO 9001:2008 (систем менаџмента квалитетом), SRPS ISO 14001:2005 (систем менаџмента заштите животне средине) и SRPS OHSAS 18001:2008 (систем управљања заштитом и безбедношћу на раду); FSC CОC ланац следивости- међународна сертификација за дрво из одрживих шума.  **Доказ:**  - Фотокопије важећих сертификата према стандарду:  SRPS ISO 9001:2008 (систем менаџмента квалитетом),  SRPS ISO 14001:2005 (систем менаџмента заштите животне средине),  SRPS OHSAS 18001:2008 (систем управљања заштитом и безбедношћу на раду),  FSC CoC ланац следивости - међународна сертификација за дрво из одрживих шума.издати од стране акредитоване (овлашћене) институције и важећих на дан отварања тендера. |
|  | **ТЕХНИЧКИ КАПАЦИТЕТ:**  **Услов:**  Понуђач на дан подношења понуде треба да располаже довољним техничким капацитетима и то:  - CNC машинама: обрадни центар, хоризонтални форматизер, кантерица и машина за типловање  - лиценцираним програмом AutoCAD-а;  - магацинским простором: величине од минимум 3000 м2 , у својини или по основу закупа,  - најмање пет регистрованих затворених теретних, транспортних возила за доставу (у својини, по основу лизинга или по основу закупа) од којих најмање једно преко 3,5т носивости.  **Доказ:**  -**Као доказ да поседује машина** понуђач доставља**:**  фотокопије Извода из пописне листе, са стањем на дан 31.12.2017. године која мора да садржи: прву страну, последњу страну са потписима чланова пописне Комисије и стране на којима су назначени захтевани технички капацитети. Понуђач је дужан да сваку страну овери печатом, стави потпис одговорног лица и да видно означи захтеване техничке капацитете.  За опрему (техничке капацитете) купљену у 2018. години доставља се фотокопија фактуре (са јасно назначеним позицијама захтеваних техничких капацитета);  Копија стручних налаза о прегледу и испитивању опреме за рад издату од институције која је лиценцирана за обављање прегледа и испитивање опреме за рад.  - Као доказ о **поседовању** лиценцираног програма AutoCAD:  Фотокопију Сертификата о поседовању лиценцираног програма AutoCAD издат од AUTODESK-а и  фотокопију фактура као доказ о куповини лиценце.  - Као доказ о **поседовању магацина** понуђач доставља:  власнички лист, уговор о купопродаји или уговор о закупу магацина.  - Као доказ о **поседовању возила** понуђач доставља:  копију саобраћајне дозволе или читач саобраћајне дозволе, фотокопију полисе осигурања, које важе на дан отварања понуда, а уколико возило није у својини понуђача и копију уговора који представља неки од наведених правних основа за поседовање возила. |
|  | **КАДРОВСКИ КАПАЦИТЕТ:**  **Услов**:  Понуђач мора да има најмање 40 запослених или радно ангажованих лицаод којих 1 (један) запослени или радно ангажовани мора имати диплому инжењер шумарског факултета. Запослени или радно ангажовани инжењер мора имати сертификат издат од AUTODESK-а или одговарајуће институције за рад на AutoCAD-у 2D и 3D.  **Доказ:**  - Изјаву на меморандуму понуђача дату под пуном кривичном и материјалном одговорношћу да располаже довољним кадровским капацитетом запослених или радно ангажованих лица, потписану и оверену од стране овлашћеног лица  - Понуђач је дужан да за запосленог инжењера достави:  Уговор о раду или Уговор о радном ангажовању, у складу са важећим Законом о раду и;  - фотокопије дипломе или потврде факултета, као и фотокопије сертификата од AUTODESK-а за рад на AutoCAD-у 2D и 3D. |

мењају се, тако да измењени додатни услови сада гласе:

|  |  |
| --- | --- |
| **Ред.бр.** | **4.2 ДОДАТНИ УСЛОВИ**  **ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗЈН** |
| 6. | **ФИНАНСИЈСКИ КАПАЦИТЕТ:**  **Услов:**   * Укупно остварен приход за 2015, 2016 и 2017 годину - минимално 200.000.000,00 динара за сваку годину без ПДВ-а * Рачун понуђача не сме бити ниједан дан у блокади у претходном периоду од 12 месеци од датума објављивања Позива за подношење понуда на Порталу јавних набавки.   **Доказ:**  **Доказ за правно лице:**  - Биланс успеха и Биланс стања 2015, 2016 и 2017. годину на прописаном обрасцу (АОП 1001) или Потврду о регистрацији редовног годишњег финансијског извештаја за 2015, 2016 и 2017 годину од Агенције за привредне регистре (АОП 1001)  - Потврда Народне банке да рачун понуђача није био ниједан дан у блокади у претходном периоду од 12 месеци од датума објављивања Позива за подношење понуда.  - Извештај о бонитету за јавне набавке (БОН ЈН), који мора да садржи статусне податке понуђача, сажети биланс стања и биланс успеха за 2015, 2016 и 2017. годину.  **Доказ за предузетнике који у складу са Законом рачуноводству воде пословне књиге по систему простог књиговодства: Биланс успеха за 2015, 2016 и 2017 годину**  - Порески биланс (ПБ 2 образац) и пореску пријаву (ППДГ-1) за утврђивање пореза на доходак грађана на приход од самосталних делатности, издат од стране надлежног пореског органа на чијој територији је регистовао обављање делатности за 2015, 2016 и 2017. годину и  - Потврда Народне банке да рачун понуђача није био ниједан дан у блокади у претходном периоду од 12 месеци од датума објављивања Позива за подношење понуда.  Доказ за остале предузетнике:  - Потврда о промету код пословне банке за 2015, 2016 и 2017. годину.  **Доказ за физичко лице:**  - Потврда о промету код пословне банке за 2015, 2016 и 2017. годину |
| 7. | **ПОСЛОВНИ КАПАЦИТЕТ:**  **Услов:**  Понуђач располаже неопходним пословним капацитетом, уколико је у периоду од 2016. и 2017. године, укључујући и 2018. годину до дана истека рока за подношење понуда, извршио најмање један уговор чији предмету су добра која су предмет јавне набавке (канцеларијски намештај).  **Доказ:**  -Референтна листа;  -Oверенe потврдe о испорученим предметним добрима;  -фотокопијe свих уговора наведених у потврдама о испорученим добрима;  **Услов:**  Понуђач мора да поседује важећи сертификат о испуњености захтева стандарда и то: SRPS ISO 9001:2008 (систем менаџмента квалитетом), SRPS ISO 14001:2005 (систем менаџмента заштите животне средине) и SRPS OHSAS 18001:2008 (систем управљања заштитом и безбедношћу на раду);  **Доказ:**  - Фотокопије важећих сертификата према стандарду:  SRPS ISO 9001:2008 (систем менаџмента квалитетом),  SRPS ISO 14001:2005 (систем менаџмента заштите животне средине),  SRPS OHSAS 18001:2008 (систем управљања заштитом и безбедношћу на раду), |
|  | **ТЕХНИЧКИ КАПАЦИТЕТ:**  **Услов:**  Понуђач на дан подношења понуде треба да располаже довољним техничким капацитетима и то:  - хоризонтални форматизер, кантерица и машина за типловање  - магацинским простором: величине од минимум 2000 м2 , у својини или по основу закупа,  - најмање 5 регистрованих затворених теретних, транспортних возила за доставу (у својини, по основу лизинга или по основу закупа) од којих најмање једно преко 3,5т носивости.  **Доказ:**  -**Као доказ да поседује машина** понуђач доставља**:**  фотокопије Извода из пописне листе, са стањем на дан 31.12.2017. године која мора да садржи: прву страну, последњу страну са потписима чланова пописне Комисије и стране на којима су назначени захтевани технички капацитети. Понуђач је дужан да сваку страну овери печатом, стави потпис одговорног лица и да видно означи захтеване техничке капацитете.  За опрему (техничке капацитете) купљену у 2018. години доставља се фотокопија фактуре (са јасно назначеним позицијама захтеваних техничких капацитета);  Копија стручних налаза о прегледу и испитивању опреме за рад издату од институције која је лиценцирана за обављање прегледа и испитивање опреме за рад.  - Као доказ о **поседовању магацина** понуђач доставља:  власнички лист, уговор о купопродаји или уговор о закупу магацина.  - Као доказ о **поседовању возила** понуђач доставља:  копију саобраћајне дозволе или читач саобраћајне дозволе, фотокопију полисе осигурања, које важе на дан отварања понуда, а уколико возило није у својини понуђача и копију уговора који представља неки од наведених правних основа за поседовање возила. |
|  | **КАДРОВСКИ КАПАЦИТЕТ:**  **Услов**:  Понуђач мора да има најмање 40 запослених или радно ангажованих лицаод којих 1 (један) запослени или радно ангажовани мора имати диплому инжењер шумарског факултета и најмање 1 мора имати диплому архитектонског факултета.  **Доказ:**  - Изјаву на меморандуму понуђача дату под пуном кривичном и материјалном одговорношћу да располаже довољним кадровским капацитетом запослених или радно ангажованих лица, потписану и оверену од стране овлашћеног лица  - Понуђач је дужан да за запосленог инжењера достави:  Уговор о раду или Уговор о радном ангажовању, у складу са важећим Законом о раду и;  - Попуњен и оверен Образац М3  - Понуђач је дужан да за запосленог инжењера и архитекту достави:  Уговор о раду или Уговор о радном ангажовању, у складу са важећим Законом о раду;  -фотокопију дипломе или потврде факултета |

23.

У конкурснној документацији на страни 113/119, у делу Модел Оквирног споразума, врши се измена члана 9. Уговорна казна, тако да измењен члан 9. сада гласи:

**„Уговорна казна**

Члан 9.

Уколико Продавац не испуни своје обавезе или у року предвиђеним достављеном Наруџбеницом не испоручи добра из члана 1. овог Оквирног споразума, обавезан је да за сваки дан закашњења плати Купцу на име уговорне казне износ од 0,2%, од вредности неиспоручених добара.

Укупна висина уговорне казне, коју по основу из претходног става овог члана Продавац плаћа Купцу, може да износи највише 10% (десет процената), од укупне вредности Наруџбенице без ПДВ-а.

Плаћање пенала у складу са претходним ставом доспева у року од 10 (словима:десет) дана од дана издавања рачуна од стране Купца за уговорене пенале.

Уколико Продавац не испоручи Добра ни у даљем року од 10 (словима:десет) дана од дана истека рока дефинисаног појединачном Наруџбеницом, Купац има право да раскине овај Оквирни споразум.“

У прилогу ове измене налази се измењен Модел Оквирног споразума.

24.

Ова измена се обајављује на Порталу Управе јавних набавки интернет страници Наручиоца.

1. МОДЕЛ ОКВИРНОГ СПОРАЗУМА

*У складу са датим Моделом оквирног споразума и елементима најповољније понуде биће закључен Оквирни споарзум. Понуђач дати Оквирни споразум потписује, оверава и доставља у понуди.*

**СТРАНЕ У ОКВИРНОМ СПОРАЗУМУ:**

**КУПАЦ**

1. Јавно предузеће „Електропривреда Србије“Београд, Улица Балканска 13, матични број 20053658, ПИБ 103920327, текући рачун 160-700-13 Banca Intesа ад Београд, које заступа законски заступник, Милорад Грчић, в.д. директора (у даљем тексту: Купац)

и

**ПРОДАВАЦ**

1. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (као лидер у име и за рачун групе понуђача)(у даљем тексту: Продавац)

Док је члан групе/подизвођач

2 а)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица

\_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, Текући рачун \_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_ ,кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, *(члан групе понуђача или подизвођач)*

2 б)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица

\_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_,

Текући рачун \_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_ ,кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_, *(члан групе понуђача или подизвођач)*

(у даљем тексту заједно: Стране у споразуму)

закључиле су у Београду, следећи:

**ОКВИРНИ СПОРАЗУМ О КУПОПРОДАЈИ ДОБАРА**

КАНЦЕЛАРИЈСКИ НАМЕШТАЈ

**Уводне одредбе**

имајући у виду:

* да је Наручилац (у даљем тексту: Купац) у складу са чланом 32. и чл. 40 Закона о јавним набавкама ("Службени гласник РС" бр. 124/12, 14/15 и 68/15) (у даљем тексту: Закон) спровео отворени поступак, ради закључења оквирног споразума са једним понуђачем на период до две године, за јавну набавку добара Канцеларијски намештај 2305/2018 (ЈНО/1000/0006/2018).
* да је Понуђач (у даљем тексту: Продавац) на основу позива за подношење понуда и конкурсне документације доставио прихватљиву понуду број \_\_\_\_\_ од \_\_\_\_\_\_\_. године (у даљем тексту: Понуда)
* да је Купац у складу са чланом 108. Закона, донео Одлуку о закључењу оквирног споразума Продавцу под бројем \_\_\_\_\_\_ од \_\_\_\_\_\_\_\_. године.
* да овај Оквирни споразум не представља обавезу Купца, на издавање наруџбенице
* да обавеза настаје пријемом Наруџбенице са битним елементима уговора од стране Продавца , а на основу Оквирног споразума.

**Предмет оквирног споразума**

Члан 1.

Предмет овог Оквирног споразума о купопродаји добара (у даљем тексту: Оквирни споразум) је утврђивање услова за издавање наруџбеница за купопродају добара и то: Канцеларијски намештај, (у даљем тексту: Добра), а у свему према захтеву Купца из Конкурсне документације за јавну набавку број 2305/2018 (ЈНО/1000/0006/2018), Понуди Продавца број \_\_\_\_\_\_ од \_\_\_\_\_\_\_\_\_. Године, Стуктури цене, Техничкој спецификацији, која као Прилог 1., Прилог 2., Прилог 3. и Прилог 4. чине саставни део овог Оквирног споразума.

**Вредност оквирног споразума**

Члан 2.

Укупна вредност оквирног споразума из члана 1. Оквирног споразума износи\_\_\_\_\_\_\_\_\_\_\_\_\_\_\_(словима\_\_\_\_\_\_\_\_\_\_\_) динара без ПДВ.

Порез на додату вредност биће обрачунат у складу са важећим законским прописима.

Укупно уговорена вредност укључује све зависне трошкове који се јављају приликом купородаје добара која су предмет овог Оквирног споразума.

Стране у споразуму су сагласне да су количине у Обрасцу структуре цене оквирне за све време важења Оквирног споразума, те да су дозвољена одступања од оквирних количина, стим да се укупна вредност Оквирног споразума не може премашити.

Коначна вредност испоручених добара утврдиће се применом јединичних цена на стварно испоручену количину добара, а по основу издатих Наруџбеница.

Цена је фиксна односно не може се мењати за цео уговорени период.

**Начин и рок плаћања**

Члан 3.

Плаћање добара из члана 1.Оквирног споразума ~~овог Уговора~~, Купац ће извршити на текући рачун Продавца, по испоруци добара и по потписивању Записника о квалитативном и квантитативном пријему добара од стране овлашћених представника Купца и Продавца - без примедби, у року до 45 (словима:четрдесет пет) дана и по пријему исправног рачуна.

Рачун мора да гласи на Јавно предузеће „Електропривреда Србије“ Београд, ул. Балканска 13, Београд, и бити достављен на адресу Купца, односно Огранка или Техничког Центра, у зависности од места испоруке и то, на следеће адреде:

-Јавно предузеће „Електропривреда Србије“ Београд, Управа ЈП ЕПС, ул.Масарикова 1-3, Београд,

-Јавно предузеће „Електропривреда Србије“ Београд, Огранак ХЕ Ђердап, ул.Трг Краља Петра бр. 1., 19320 Кладово;

Јавно предузеће „Електропривреда Србије“ Београд, Огранак РБ Колубара, ул. Светог Саве бр.1., 11550 Лазаревац;

-Јавно предузеће „Електропривреда Србије“ Београд, Огранак Панонске ТЕ–ТО, Нови Сад, Булевар Ослобођења 100, 21000 Нови Сад,

-Јавно предузеће „Електропривреда Србије“ Београд, Огранак „ДРИНСКО-ЛИМСКЕ ХЕ“, ул. Трг Душана Јерковића бр, 1, 31250 Бајина Башта,

-Јавно предузеће „Електропривреда Србије“ Београд, Огранак ТЕ-КО Костолац, ул. Николе Тесле 5-7, Костолац

-Јавно предузеће „Електропривреда Србије“ Београд, Огранак ЕПС Снабдевање, Макензија 37, Београд

-Јавно предузеће „Електропривреда Србије“ Београд, Технички центар Крагујевац, Ул. Слободе 7, Крагујевац

-Јавно предузеће „Електропривреда Србије“ Београд, Технички центар Краљево, Димитрија Туцовића 5, Краљево

-Јавно предузеће „Електропривреда Србије“ Београд, Технички центар Београд, Масарикова 1-3, Београд

-Јавно предузеће „Електропривреда Србије“ Београд, Технички центар Нови Сад, Булевар ослобођења 100, Нови Сад

-Јавно предузеће „Електропривреда Србије“ Београд, Технички центар Ниш, Булевар Зорана Ђинђића 46а, Ниш, (ПИБ: 103920327), са обавезним прилозима и то: Записником, о квантитативном и квалитативном пријему добара, са читко написаним именом и презименом и потписом овлашћеног лица Купца.

Сва плаћања домаћим понуђачима се врше у динарима уплатом на рачун Продавца.

У испостављеном рачуну и отпремници, Продавац је дужан да се придржава тачно дефинисаних назива робе из конкурсне документације и прихваћене понуде (из Обрасца структуре цене). Рачуни који не одговарају наведеним тачним називима, ће се сматрати неисправним. Уколико, због коришћења различитих шифрарника и софтверских решења није могуће у самом рачуну навести горе наведени тачан назив, изабрани понуђач је обавезан да уз рачун достави прилог са упоредним прегледом назива из рачуна са захтеваним називима из конкурсне документације и прихваћене понуде.

Обрачун испоручених добара према свим појединачним наруџбеницама вршиће се према јединичним ценама из Обрасца структуре цене и количинама дефинисаним у конкретној наруџбеници. Износ на рачуну мора бити идентичан са износом на наруџбеници.

Уколико на основу једне наруџбенице Продавац изда више рачуна, збир њихових износа мора да буде идентичан са износом наруџбеници.

Само овако достављен рачун ће се сматрати исправним рачуном.

Обрачун испоручених добара према свим укупно издатим појединачним наруџбеницама не сме бити већи од вредности на коју се закључује Оквирни споразум.

**Рок и место испоруке**

Члан 4.

Испорука добара из члана 1. Овог Оквирног споразума врши се сукцесивно током периода трајања Оквирног споразума.

Продавац је обавезан да сваку појединачну испоруку предметних добара изврши у року који Купац дефинише појединачном наруџбеницом, и то:

* Испорука до 20 комада (истих или различитих) артикала из спецификације: изврши ће се у року од\_\_\_\_\_\_\_\_\_ радних дана од дана пријема наруџбенице.
* Испорука до 30 комада (истих или различитих) артикала из спецификације: изврши ће се у року од \_\_\_\_\_\_\_\_\_радних дана од дана пријема наруџбенице.
* Испорука до 50 комада (истих или различитих) артикала из спецификације: изврши ће се у року од \_\_\_\_\_\_\_\_\_радних дана од дана пријема наруџбенице.
* Испорука преко 50 комада (истих или различитих) артикала из спецификације: изврши ће се у року од\_\_\_\_\_\_\_\_ дана од дана пријема наруџбенице.

Обавеза Продавца је да обавести Купца писаним путем о датуму испоруке добара најмање 2 (словима:два) радна дана пре испоруке добара код Купца. Под даном се подразумева календарски дан.

Места испоруке су следеће локације:

|  |  |
| --- | --- |
| **Организациона целина ЈП ЕПС** | **Место - адреса** |
| Управа ЈП ЕПС | Београд, Балканкса 13 |
| Обновљиви извори | Београд-Церак, Космајска 58 |
| ЕПС Снабдевање | Нови Сад, Краљево, Ниш, Крагујевац |
| РБ Колубара | Магацини 022 и 029 Вреоци-Лазаревац |
| Термоелектране Никола Тесла | ТЕНТ А – Обреновац  ТЕНТ Б – Ушће-Обреновац  ТЕК - Велики Црљени – Лазаревац  ТЕМ - Свилајнац |
| ХЕ Ђердап | Пирот, Беричовачки пут бб  Сурдулица, Кеј Раде Цветковић 15  Кладово , магацин Караташ 19320 |
| ТЕ КО Костолац | Костолац (магацин дирекције, магацин ТЕКО А, магацин ТЕКО Б, магацин Ћириковац и магацин Дрмно) |
| Дринско Лимске ХЕ | Перућац, Нова.Варош, Чачак, Мали Зворник |
| Панонске ТЕ ТО | ТЕ-ТО Нови Сад, VII улица 102, насеље Шанга  ТЕ-ТО Зрењанин, Панчевачка бб  ТЕ-ТО Сремска Митровица, Јарачки пут бб, |
| Технички центар Београд | Београд, Топлице Милана бб |
| Технички центар Ниш | Ниш ул. др Зорана Ђинђића 46а |
| Технички центар Краљево | Одсеци: Аранђеловац,Ваљево,Краљево, Лозница, Ужице, Чачак , Шабац, Јагпдина, Лазаревац, Крушевац, Нови Пазар, Рашка |
| Технички центар Крагујевац | Крагујевац, Пожаревац, Смедерево |
| Технички центар Нови Сад | Нови Сад  Рума, Индустријска 2а |

Продавац је обавезан да сваку појединачну испоруку предметних добара изврши на локацију коју дефинише Купац.

Продавац треба да припреми, упакује и транспортује добра до места које одреди Купац и одговоран је за сва евентуална оштећења која могу настати до тренутка пријема од стране Купца.

У случају да Продавац не испоручи добра у уговореним роковима, Купац има право на наплату уговорне казне и средства финансијског обезбеђења, као и право на раскид оквирног споразума.

**Начин и услови издавања наруџбенице**

Члан 5.

Након закључења оквирног споразума, када настане потреба Купца за предметом оквирног споразума, Купац ће упутити Наруџбеницу Продавцу која садржи све битне елементе уговора а све засновано на ценама и условима из овог Оквирног споразума.

**Средства финансијског обезбеђења**

Члан 6.

Продавац је дужан да у тренутку закључења Оквирног споразума а најкасније у року од 10 (десет) дана од дана обостраног потписивања Оквирног споразума од стране законских заступника страна, као одложни услов из члана 74. став 2. Закона о облигационим односима („Сл. лист СФРЈ“ бр. 29/78, 39/85, 45/89 – одлука УСЈ и 57/89, „Сл.лист СРЈ“ бр. 31/93 и „Сл. лист СЦГ“ бр. 1/2003 – Уставна повеља), као средство финансијског обезбеђења за добро извршење посла преда Купцу банкарску гаранцију за добро извршење посла.

Продавац је дужан да Купцу достави неопозиву, безусловну (без права на приговор) и на први писани позив наплативу банкарску гаранцију за добро извршење посла у износу од 10% вредности Оквирног споразума без ПДВ.

Банкарска гаранција мора трајати најмање 30 календарских дана дуже од рока важења Оквирног споразума.

Ако се за време трајања Оквирног споразума промене рокови за извршење уговорне обавезе, важност банкарске гаранције за добро извршење посла мора да се продужи.Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова.

Купац ће уновчити дату банкарску гаранцију за добро извршење посла у случају да Продавац не буде извршавао своје уговорне обавезе у роковима и на начин предвиђен Оквирним споразумом.

У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије.

У случају да је пословно седиште банке гаранта изван Републике Србије у случају спора по овој Гаранцији, утврђује се надлежност Сталне арбитраже при ПКС уз примену Правилника ПКС и процесног и материјалног права Републике Србије.

**Квантитативни и квалитативни пријем добара**

Члан 7.

**Квантитативни пријем**

Продавац се обавезује да писаним путем обавести Купца о тачном датуму испоруке најмање 3 (словима:три) радна дана пре планираног датума испоруке.

Обавештење из претходног става садржи следеће податке: број Оквирног споразума, у складу са којим се врши испорука, датум отпреме, назив и регистарски број превозног средства којим се врши транспорт, количину, вредност пошиљке и очекивани час приспећа испоруке у место складиштења Купца, коме се добро испоручује.

Купац је дужан да, у складу са обавештењем Продавца, организује благовремено преузимање добра у времену од 08,00 до 14,00 часова.

Пријем предмета Оквирног споразума констатоваће се потписивањем Записник о извршеној испоруци – без примедби и/или Отпремнице и провером:

* да ли је испоручена уговорена количина
* да ли су добра испоручена у оригиналном паковању
* да ли су добра без видљивог оштећења
* да ли је уз испоручена добра достављена комплетна пратећа документација наведена у конкурсној документацији.

У случају да дође до одступања од уговореног, Продавац је дужан да до краја уговореног рока испоруке отклони све недостатке а док се ти недостаци не отклоне, сматраће се да испорука није извршена у року.

**Квалитативни пријем**

Купац је обавезан да по квантитативном пријему испоруке добара, без одлагања, утврди квалитет испорученог добра чим је то према редовном току ствари и околностима могуће, а најкасније у року од 8 (словима:осам) дана.

Купац може одложити утврђивање квалитета испорученог добра док му Продавац не достави исправе које су за ту сврху неопходне, али је дужно да опомене Продавца да му их без одлагања достави.

Уколико се утврди да квалитет испорученог добра не одговара уговореном, Купац је обавезан да Продавцу стави писмени приговор на квалитет, без одлагања, а најкасније у року од 3 (словима:три) дана од дана кадa је утврдио да квалитет испорученог добра не одговара уговореном.

Када се, после извршеног квалитативног пријема, покаже да испоручено добро има неки скривени недостатак, Купац је обавезан да Продавцу стави приговор на квалитет без одлагања, чим утврди недостатак.

Продавац је обавезан да у року од 3 (словима:три) дана од дана пријема приговора из става 3. и става 4. овог члана, писмено обавести Купца о исходу рекламације.

Купац, који је Продавцу благовремено и на поуздан начин ставио приговор због утврђених недостатака у квалитету добра, има право да, у року остављеном у приговору, тражи од Продавца:

* да отклони недостатке о свом трошку, ако су мане на добрима отклоњиве, или
* да му испоручи нове количине добра без недостатака о свом трошку и да испоручено добро са недостацима о свом трошку преузме или
* да одбије пријем добра са недостацима.

У сваком од ових случајева, Купац има право и на накнаду штете. Поред тога, и независно од тога, Продавац одговара Купцу и за штету коју је овај, због недостатака на испорученом добру, претрпео на другим својим добрима и то према општим правилима о одговорности за штету.

Продавац је одговоран за све недостатке и оштећења на добрима, која су настала и после преузимања истих од стране Купца, чији је узрок постојао пре преузимања (скривене мане).

**Гарантни рок**

Члан 8.

Гарантни рок за добра из члана 1. Овог Оквирног споразума износи\_\_\_\_\_\_\_\_\_\_\_месеци од дана када је извршен квантитативни и квалитативни пријем добара. Продавац је дужан да о свом трошку отклони све евентуалне недостатке у току трајања гарантног рока.

**Уговорна казна**

Члан 9.

Уколико Продавац не испуни своје обавезе или у року предвиђеним достављеном Наруџбеницом не испоручи добра из члана 1. овог Оквирног споразума, обавезан је да за сваки дан закашњења плати Купцу на име уговорне казне износ од 0,2%, од вредности неиспоручених добара.

Укупна висина уговорне казне, коју по основу из претходног става овог члана Продавац плаћа Купцу, може да износи највише 10% (десет процената), од укупне вредности Наруџбенице без ПДВ-а.

Плаћање пенала у складу са претходним ставом доспева у року од 10 (словима:десет) дана од дана издавања рачуна од стране Купца за уговорене пенале.

Уколико Продавац не испоручи Добра ни у даљем року од 10 (словима:десет) дана од дана истека рока дефинисаног појединачном Наруџбеницом, Купац има право да раскине овај Оквирни споразум.

**Накнада штете**

Члан 10.

Продавац је одговоран Купцу за материјалне и нематеријалне недостатке испуњења обавеза преузетих овим Оквирним споразумом.

Продавац је у складу са законом одговоран за штету коју је претрпео Купац неиспуњењем, делимичним испуњењем или задоцњењем у испуњењу обавеза преузетих овим Оквирним споразумом.

Уколико Купац претрпи штету због чињења или нечињења Продавца и уколико се стране сагласе око основа и висине претрпљене штете, Продавац је сагласан да Купцу исту накнади, тако што Купац има право на наплату накнаде штете без посебног обавештења Продавцу уз издавање одговарајућег рачуна са роком плаћања од 15 (словима:петнаест) дана од датума пријема истог.

**Раскид Оквирног споразума**

Члан 11.

Ако Продавац не испуни овај Оквирни споразум, или ако не буде квалитетно и о року испуњавао своје обавезе, или, упркос писмене опомене Купца, крши одредбе овог Оквирног споразума, Купац има право да констатује непоштовање одредби оквирног споразума и о томе достави Продавцу писану опомену.

Ако Продавац не предузме мере за извршење овог оквирног споразума, које се од њега захтевају, у року од 8 (словима:осам) дана по пријему писане опомене, Купац може у року од наредних 5 (словима:пет) дана да једнострано раскине овој оквирни споразум по правилима о раскиду Оквирног споразума због неиспуњења.

Уколико је до раскида Оквирног споразума дошло кривицом једне стране оквирног споразума, друга страна има право на накнаду штете и измакле добити по општим правилима облигационог права

**Дејство више силе**

Члан 12.

Дејство више силе се сматра за случај који ослобађа од одговорности за извршавање свих или неких уговорених обавеза и за накнаду штете за делимично или потпуно неизвршење уговорених обавеза, за ону страну у споразуму код које је наступио случај више силе, или обе стране у споразуму када је код обе стране у споразуму наступио случај више силе, а извршење обавеза које је онемогућено због дејства више силе, одлаже се за време њеног трајања.

Страна у споразуму којој је извршавање уговорних обавеза онемогућено услед дејства више силе је у обавези да одмах, без одлагања, а најкасније у року од 48 (словима: четрдесетосам) часова, од часа наступања случаја више силе, писаним путем обавести другу страну о настанку више силе и њеном процењеном или очекиваном трајању, уз достављање доказа о постојању више силе.

За време трајања више силе свака страна у споразуму сноси своје трошкове и ни један трошак, или губитак једне и/или обе стране у споразуму, који је настао за време трајања више силе, или у вези дејства више силе, се не сматра штетом коју је обавезна да надокнади друга страна у споразуму, ни за време трајања више силе, ни по њеном престанку.

Уколико деловање више силе траје дуже од 30 (словима:тридесет) календарских дана, стране у споразуму ће се договорити о даљем поступању у извршавању одредаба овог Оквирног споразума –одлагању испуњења и о томе ће закључити анекс овог Оквирног споразума, или ће се договорити о раскиду овог Оквирног споразума, с тим да у случају раскида оквирног споразума по овом основу – ни једна од страна у споразуму не стиче право на накнаду било какве штете.

**Лица задужена за праћење реализације оквирног споразума**

Члан 13.

Лица овлашћења за праћење реализације Оквирног споразума су:

За Купца:\_\_\_\_\_\_\_\_\_\_\_\_\_\_\_\_\_\_\_\_

За Продавца:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-

Овлашћења и дужности овлашћених представника за праћење реализације овог Оквирног споразума су да:

- припремају документацију и информације потребне за реализацију Оквирног споразума

- достављају информације другој страни и да прате поступање по примедбама;

- Да сачине, потпишу и верификују Записник о квантитативном и квалитативном пријему добара

- извршавају и друге дужности везане за реализацију предмета овог Оквирног споразума, по потреби.

**Измене Оквирног споразума**

Члан 14.

Стране су сагласне да се евентуалне измене и допуне овог Оквирног споразума изврше у писаној форми, а у складу са чланом 115 Закона – закључивањем анекса  уз овај Оквирни споразум.

Купац може да дозволи промену цене или других битних елемената Оквирног споразума и то из објективних разлога као што су: виша сила, измена важећих законских прописа, мере државних органа и измењене околности на тржишту настале услед више силе.

**Важност оквирног споразума**

Члан 15.

Овај оквирни споразум се сматра закљученим када га потпишу законски заступници страна овог Оквирног споразума, а ступа на снагу када Продавац испуни одложни услов и достави средство финансијског обезбеђења за добро извршење посла.

Оквирни споразум важи до утрошка уговорене вредности, а најдуже 2 (словима:две) године од дана закључивања оквирног споразума.

**Решавање спорова**

Члан 16.

Евентуалне спорове по овом Оквирном споразуму стране ће настојати да реше на споразуман начин, а уколико у томе не успеју, уговара се надлежност суда у Београду. /(Сталне арбитраже при Привредној комори Србије, уз примену њеног Правилника (напомена: коначан текст у Оквирном споразуму зависи од тога да ли је домаћи или страни Продавац).

У случају спора примењује се материјално и процесно право Републике Србије, а поступак се води на српском језику.

**Завршне одредбе**

Члан 17.

Продавац је дужан да без одлагања, а најкасније у року од 5 (словима:пет) дана од настанка промене у било којем од података у вези испуњеношћу услова из поступка јавне набавке о насталој промени писмено обавести Купца и да је документује на прописан начин.

Стране у оквирном споразуму су обавезне да једна другу без одлагања обавесте о свим променама које могу утицати на реализацију овог Оквирног споразума.

Члан 18.

Неважење било које одредбе овог Оквирног споразума неће имати утицаја на важење осталих одредби Оквирног споразума, уколико битно не утиче на реализацију овог Оквирног споразума.

Члан 19.

Уколико Оквирни споразум није извршен, раскинут или престао да важи на други начин у складу са одредбама овог Оквирног споразума или Закона, Оквирни споразум престаје да важи истеком рока од 2 године од дана закључењаОквирног споразума, а што не утиче на одредбе о гарантном року и обавезама из гарантног рока.

Члан 20.

Уколико у току трајања Оквирног споразума дође до статусних промена код страна из споразума, права и обавезе прелазе на одговарајућег правног следбеника.

Члан 21.

Ниједна страна нема право да неку од својих права и обавеза из овог Оквирног споразума уступи, прода нити заложи трећем лицу без претходне писане сагласности друге стране.

Члан 22.

Након закључења и ступања на снагу Оквирног споразума, Купац може да дозволи, а Продавац је обавезан да прихвати промену страна због статусних промена код Купца, у складу са Уговором о статусној промени.

Члан 23.

На односе, који нису уређени овим Оквирним споразумом, примењују се одговарајуће одредбе ЗОО и других закона, подзаконских аката и стандарда и техничких норматива Републике Србије-примењивих с обзиром на предмет овог Оквирног споразума.

Члан 24.

Саставни део овог Оквирног је:

Прилог број 1 Конкурсна документација ([www.ujn.gov.rs](http://www.ujn.gov.rs). Шифра:\_\_\_\_\_\_\_\_\_\_)

Прилог број 2 Понуда Продавца број од

Прилог број 3 Образац структуре цене

Прилог број 4.Техничка спецификација  
Прилог број 5 Средство финансијског обезбеђења.

Члан 25.

Овај Оквирни споразум је сачињен у 6 (словима: шест) истоветних примерака од којих свакој страни припадају по 3 (словима: три) примерка.

|  |  |  |
| --- | --- | --- |
| **КУПАЦ** |  | **ПРОДАВАЦ** |
| **Јавно предузеће**  **„Електропривреда Србије“ Београд** |  | **Назив** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | М.П. | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  | **име и презиме** |